पड़ोसियों को घर से आई थी बदबू; दो या तीन दिन पहले मौत की आशंका
Ravindra Mahajani Found Dead in Apartment बॉलीवुड के दिग्गज कलाकार रहे रविंद्र महाजनी का निधन हो गया. वह पुणे के अंबी गांव में किराए के फ्लैट में रह रहे थे. वह इसी फ्लैट में मृत पाए गए. रविंद्र 77 साल के थे. वह अक्सर इस फ्लैट में रहने आते थे
बॉलीवुड के दिग्गज एक्टर रहे रविंद्र महाजनी का निधन हो गया है। रविंद्र की उम्र 77 साल थी। वे पुणे के अंबी गांव में किराए के फ्लैट में रहते थे। उनकी बॉडी इसी फ्लैट से मिली है। फ्लैट से बदबू आने पर पड़ोसियों ने पुलिस को सूचना दी।
पुलिस ने जब घर का दरवाजा तोड़ा तो वहां रविंद्र की लाश पड़ी थी। पुलिस का अनुमान है कि रविंद्र की मौत दो से तीन दिन पहले हुई होगी। उनके फैमिली मेंबर्स को इस घटना की सूचना दी गई है।
रविंद्र महाजनी के बेटे गश्मीर महाजनी टीवी के फेमस एक्टर हैं। उन्होंने फेमस टीवी सीरियल इमली में काम किया है। पिता के निधन की सूचना पाकर गश्मीर पुणे के लिए रवाना हो गए हैं। बॉडी का पोस्टमॉर्टम होने के बाद अंतिम संस्कार मुंबई में किया जाएगा।
पड़ोसियों को घर से आई थी बदबू, मौके पर पहुंची पुलिस
पुलिस के मुताबिक, रविंद्र महाजनी मुंबई के ही रहने वाले थे। हालांकि वे काफी दिनों से पुणे के करीब तलेगांव दाभाडे के अंबी स्थित जर्बिया सोसायटी में किराए के अपार्टमेंट में अकेले रहते थे।
पड़ोसियों ने शुक्रवार शाम करीब साढ़े 4 बजे अपार्टमेंट से बदबू आने पर पुलिस से संपर्क किया। इसके बाद तलेगांव एमआईडीसी पुलिस स्टेशन की एक टीम मौके पर पहुंची। घर अंदर से बंद था। स्थानीय निवासियों की मौजूदगी में पुलिस ने दरवाजा तोड़ दिया और अंदर रविंद्र का शव पाया।
जमीन पर पड़ी हुई थी लाश, पास में प्रोटीन पाउडर मिला
रविंद्र महाजनी की आखिरी फोटो भी सामने आई है। उनकी बॉडी जमीन पर पड़ी हुई थी। चूंकि मौत दो या तीन दिन पहले हुई थी, इसकी वजह से उनका शरीर और चेहरा काला पड़ गया था।
उन्होंने अंतिम क्षणों में पीले रंग की टी-शर्ट पहनी हुई थी। उनके बगल में एक प्रोटीन पाउडर भी देखा गया। इसके अलावा कुछ और चीजें हैं, जो आस-पास देखी गई हैं। इसमें एक ब्लैक कलर का तरल पदार्थ भी नजर आ रहा है। अब ये तेल है या कुछ और पदार्थ, इसकी पुष्टि नहीं हो सकी है।
परिवार से दूर पुणे में अकेले रहते थे रविंद्र
रविंद्र के बेटे और एक्टर गश्मीर अपनी पत्नी, बच्चे और मां के साथ मुंबई में रहते हैं। गश्मीर अपनी मां से काफी क्लोज हैं। वे अक्सर सोशल मीडिया पर मां के साथ तस्वीरें शेयर करते हैं। हालांकि उनके सोशल मीडिया पर पिता का कोई जिक्र नहीं दिखता। शायद इसी वजह से रविंद्र, मुंबई से दूर पुणे में अकेले रहते थे।